CELEX: 32015R2316
Language: hr
Date: 2015-12-08 00:00:00
Title: Provedbena uredba Komisije (EU) 2015/2316 оd 8. prosinca 2015. o razvrstavanju određene robe u kombiniranu nomenklaturu

12.12.2015   
            
            
               HR
            
            
               Službeni list Europske unije
            
            
               L 328/52
            
         PROVEDBENA UREDBA KOMISIJE (EU) 2015/2316
   оd 8. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice u Prilogu trebalo bi razvrstati u odgovarajuću oznaku KN iz stupca 2., na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, i dalje navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se i dalje navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod cilindričnog oblika s poklopcem, načinjen od plastike, pokreće ga baterija (tzv. „elektronička štedna kasica”), visine 17 cm i promjera 12 cm.
                  Na poklopcu se nalazi mali LCD zaslon i otvor kroz koji se ubacuju kovanice (na primjer euri). Kada se kovanica ručno ubaci kroz otvor, mehanizam u poklopcu (uređaj za računanje) prepoznaje promjer kovanice te se na zaslonu prikazuje njezina vrijednost.
                  Kada se više kovanica ubacuje, jedna po jedna, prepoznate vrijednosti dodaju se postojećoj sumi te se na LCD zaslonu prikazuje ukupan iznos.
                  Nema oduzimanja kada se kovanice izvade iz štedne kasice.
                  Vidjeti sliku (1).
               
               
                  8470 90 00
               
               
                  Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature i nazivima oznaka KN 8470, 8470 90 i 8470 90 00.
                  Ovaj je proizvod složena roba, a sastoji se od plastičnog spremnika i uređaja za računanje. U usporedbi s običnim štednim kasicama, uređaj za računanje daje ovom proizvodu njegovu bitnu karakteristiku. Razvrstavanje prema sastavnom materijalu (poglavlje 39) stoga je isključeno.
                  S obzirom na to da proizvod nema funkciju ručnog unosa podataka (kovanice nisu podaci) ne smatra se strojem za računanje (vidjeti i napomene s objašnjenjem Harmoniziranog sustava za tarifni broj 8470 (A)(1)). S obzirom na to da uređaj za računanje omogućuje zbrajanje barem dviju brojki i da svaka može sadržavati više znamenki (npr. 0,02 EUR + 2,00 EUR = 2,02 EUR), ispunjava zahtjeve za razvrstavanje kao uređaj za računanje (vidjeti i napomene s objašnjenjem Harmoniziranog sustava za tarifni broj 8470, prvi stavak).
                  Cijeli proizvod se stoga razvrstava u oznaku KN 8470 90 00 kao „ostali strojevi s uređajem za računanje”.
               
            
         (1)  Slika služi isključivo u informativne svrhe.